Id-difensur ta' Manchester United, Phil Jones, qed jiġi attirat mill-offerti li qed jagħmlulu Newcastle United sabiex jiksbu s-servizzi tiegħu. Dan tal-aħħar għandu 28 sena u huwa fatt magħruf li m'għadux fil-pjanijiet tal-coach Ole Gunnar Solskjaer. Jones qed jittama li f'Jannar li ġej meta jerġa' jiftaħ is-suq tat-trasferimenti tax-xitwa, hu jkun jista' jmur jilgħab f'St James Park. Bħalissa dan il-player jinsab mweġġa' u għadu ma deherx għar-Red Devils matul dan l-istaġun. Il-player għandu kuntratt sas-sena 2023 b'għażla li jżid iż-żmien tiegħu f'Old Trafford, xi ħaġa li tidher improbabbli. Bħalissa l-prezz ta' Jones hu dak ta' £20 miljun.